[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 26.10.2007

SEC(2007) 1454 τελικό

ΔΙΟΡΘΩΤΙΚΗ ΕΠΙΣΤΟΛΗ αριθ. 2 ΤΟΥ ΠΡΟΣΧΕΔΙΟΥ ΠΡΟΫΠΟΛΟΓΙΣΜΟΥ ΓΙΑ ΤΟ 2008

ΓΕΝΙΚΗ ΚΑΤΑΣΤΑΣΗ ΕΣΟΔΩΝ ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ Τμήμα III – Επιτροπή

(υποβληθείσα από την Επιτροπή)

ΔΙΟΡΘΩΤΙΚΗ ΕΠΙΣΤΟΛΗ αριθ. 2ΤΟΥ ΠΡΟΣΧΕΔΙΟΥ ΠΡΟΫΠΟΛΟΓΙΣΜΟΥ ΓΙΑ ΤΟ 2008

ΓΕΝΙΚΗ ΚΑΤΑΣΤΑΣΗ ΕΣΟΔΩΝΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑΤμήμα III – Επιτροπή

Έχοντας υπόψη:

- τη συνθήκη για την ίδρυση της Ευρωπαϊκής Κοινότητας, και ιδίως το άρθρο 272,

- τη συνθήκη για την ίδρυση της Ευρωπαϊκής Κοινότητας Ατομικής Ενέργειας και ιδίως το άρθρο 177,

- τον κανονισμό (EΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων[1], όπως τροποποιήθηκε τελευταία από τον κανονισμό (ΕΚ, Ευρατόμ) αριθ. 1995/2006[2] του Συμβουλίου, και ιδίως το άρθρο 34,

η Ευρωπαϊκή Επιτροπή υποβάλλει στην αρμόδια για τον προϋπολογισμό αρχή τη διορθωτική επιστολή αριθ. 2 στο προσχέδιο προϋπολογισμού για το 2008 για τους λόγους που αναφέρονται στην αιτιολογική έκθεση που ακολουθεί.

ΠΙΝΑΚΑΣ ΠΕΡΙΕΧΟΜΕΝΩΝ

1. Εισαγωγή 4

2. Προστασία και διαχείριση των φυσικών πόρων 5

2.1. Συνοπτικός πίνακας 5

2.2. Γεωργικές δαπάνες (δαπάνες συνδεδεμένες με την αγορά και άμεσες πληρωμές) 5

2.2.1. Γενική επισκόπηση 5

2.2.2. Συναλλαγματική ισοτιμία ευρώ-δολαρίου 6

2.2.3. Λεπτομερείς παρατηρήσεις 6

2.3. Διεθνείς συμφωνίες στον τομέα της αλιείας 11

2.4. Τροποποιήσεις της ονοματολογίας και των παρατηρήσεων του προϋπολογισμού 12

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΔΗΜΟΣΙΟΝΟΜΙΚΟΥ ΠΛΑΙΣΙΟΥ 14

ΓΕΝΙΚΗ ΚΑΤΑΣΤΑΣΗ ΕΣΟΔΩΝ

ΚΑΤΑΣΤΑΣΗ ΕΣΟΔΩΝ ΚΑΙ ΔΑΠΑΝΩΝ ΑΝΑ ΤΜΗΜΑ

Η γενική κατάσταση εσόδων και η κατάσταση εσόδων και δαπανών ανά τμήμα διαβιβάζονται χωριστά μέσω του συστήματος SEI-BUD. Η απόδοση στα αγγλικά της γενικής κατάστασης εσόδων και της κατάστασης εσόδων και δαπανών ανά τμήμα επισυνάπτεται προς ενημέρωση με τη μορφή δημοσιονομικού παραρτήματος.

1. Εισαγωγ ή

Η διοργανική συμφωνία για δημοσιονομική πειθαρχία και χρηστή δημοσιονομική διαχείριση (παράρτημα II, επιστολή B) [3] προβλέπει ότι "εάν το κρίνει απαραίτητο, η Επιτροπή μπορεί να αποταθεί στα δύο σκέλη της αρμόδιας για τον προϋπολογισμό αρχής με ειδική διορθωτική επιστολή, προκειμένου να ενημερώσει τα στοιχεία στα οποία βασίζεται η εκτίμηση των γεωργικών δαπανών που αναφέρονται στο προσχέδιο προϋπολογισμού (ΠΣΠ) ή/και για να διορθώσει, με βάση τις τελευταίες διαθέσιμες πληροφορίες σχετικά με τις συμφωνίες αλιείας που θα ισχύουν από την 1η Ιανουαρίου του αντίστοιχου οικονομικού έτους, τα ποσά και την κατανομή τους ανάμεσα στις πιστώσεις που είναι εγγεγραμμένες στο επιχειρησιακό κονδύλιο για τις διεθνείς συμφωνίες στον τομέα της αλιείας και τις πιστώσεις που έχουν εγγραφεί στο αποθεματικό". Η παρούσα διορθωτική επιστολή πρέπει να διαβιβαστεί στην αρμόδια για τον προϋπολογισμό αρχή μέχρι το τέλος Οκτωβρίου.

Η Επιτροπή επισυνάπτει στο προσχέδιο προϋπολογισμού 2008 την παρούσα διορθωτική επιστολή (ΔΕ αριθ. 2/2008) ad hoc, η οποία περιλαμβάνει προσεκτική ενημέρωση της εκτίμησης των αναγκών για γεωργικές δαπάνες, για κάθε κονδύλιο χωριστά. Εκτός από τους μεταβαλλόμενους παράγοντες της αγοράς, η διορθωτική επιστολή (ΔΕ) περιλαμβάνει επίσης τις νομοθετικές αποφάσεις που εκδόθηκαν στον γεωργικό τομέα από την κατάρτιση του προσχεδίου προϋπολογισμού (ΠΣΠ), τις αναθεωρημένες εκτιμήσεις των αναγκών για άμεσες πληρωμές, καθώς και προτάσεις, οι οποίες αναμένεται να έχουν αποτελέσματα το επόμενο δημοσιονομικό έτος. Η διορθωτική επιστολή περιλαμβάνει επίσης επικαιροποίηση όσον αφορά τις διεθνείς συμφωνίες στον τομέα της αλιείας.

Η ΔΕ, όπως και το ΠΣΠ, βασίζεται στις ανάγκες της Κοινότητας ως συνόλου. Όσον αφορά τα μέτρα στήριξης της αγοράς, η κατανομή των πιστώσεων μεταξύ κρατών μελών δεν είναι διαθέσιμη. Επίσης, πρέπει να υπογραμμιστεί ότι οι εν λόγω πιστώσεις πρέπει να εκλαμβάνονται ως προβλέψεις και όχι ως αντικείμενο δαπανών. Η τρέχουσα δαπάνη θα εξαρτηθεί, ειδικότερα, από τις πραγματικές συνθήκες της αγοράς, από την τρέχουσα συναλλαγματική ισοτιμία ευρώ/δολαρίου, καθώς και από τον ρυθμό των πληρωμών από τα κράτη μέλη. Δεδομένου ότι πρόκειται για υποχρεωτικές δαπάνες, το ποσό που υποχρεούται να καταβάλει ένα κράτος μέλος σύμφωνα με τις εφαρμοστέες διατάξεις – εντός των προβλεπόμενων από το δημοσιονομικό πλαίσιο ορίων – θα επιστραφεί εξ ολοκλήρου.

Η ισοτιμία ευρώ-δολαρίου, που εφαρμόζεται σύμφωνα με τον κανονισμό αριθ. 1290/2005 του Συμβουλίου για τη χρηματοδότηση της κοινής γεωργικής πολιτικής, βασίζεται στη μέση ισοτιμία της περιόδου μεταξύ 1ης Ιουλίου και 30 Σεπτεμβρίου 2006. Η ισοτιμία αυτή, η οποία αντιστοιχεί με 1,37 (1 ευρώ = 1,37 USD), έχει ως αποτέλεσμα την αύξηση των αναγκών κατά περίπου 17 εκατ. ευρώ σε σύγκριση με το ΠΣΠ.

Για λόγους σαφήνειας και διαφάνειας, ορισμένες παρατηρήσεις του προϋπολογισμού επικαιροποιήθηκαν.

Οι γενικές ανάγκες για τον τομέα 2 εκτιμώνται σε 55.305,5 εκατ. ευρώ, πράγμα που αφήνει περιθώριο 3.494,5 εκατ. ευρώ σε πιστώσεις αναλήψεων υποχρεώσεων κάτω από το αντίστοιχο ανώτατο όριο του δημοσιονομικού πλαισίου.

Οι πιστώσεις για γεωργικές δαπάνες (συμπεριλαμβανομένων των κτηνιατρικών και αλιευτικών δαπανών που χρηματοδοτούνται στο πλαίσιο του Ευρωπαϊκού Γεωργικού Ταμείου Εγγυήσεων- ΕΓΤΕ) ανέρχονται σε 41.166,5 εκατ. ευρώ, δηλ. σημειώνεται μείωση ύψους 1.332,5 εκατ. ευρώ σε σύγκριση με το ΠΣΠ του 2008.

Η αλλαγή για τις διεθνείς συμφωνίες στον τομέα της αλιείας αφορά την καταβολή αποζημιώσεων για πρόσθετα αλιεύματα που συνδέονται με τις συμφωνίες αλιευτικής σύμπραξης με τη Γροιλανδία και τη Γουϊνέα-Μπισσάου. Συνολικά, οι προτεινόμενες τροποποιήσεις δεν μεταβάλλουν το συνολικό ποσό που προβλέπεται για τις αλιευτικές συμφωνίες.

2. Προστασία και διαχείριση των φυσικών πόρων

2.1. Συνοπτικός πίνακας

ΠΣΠ 2008 | ΔΕ 2/2008 | Διαφορά |

σε εκατ. ευρώ | (α) | (β) | (γ)=(β)-(α) |

ΠΑΥ | ΠΠ | ΠΑΥ | ΠΠ | ΠΑΥ | ΠΠ |

Συνολικές πιστώσεις του τομέα 2 | 56.275,8 | 54.770,5 | 55.305,5 | 53.439,2 | -970,3 | -1.331,3 |

Δημοσιονομικό πλαίσιο | 58.800 | 58.800 | - |

περιθώριο | 2.524,2 | 3.494,5 | 970,3 |

Εκ των οποίων: |

Γεωργικές δαπάνες (δαπάνες συνδεδεμένες με την αγορά και άμεσες πληρωμές)[4] | 42.499,0 | 42.447,1 | 41.166,5 | 41.115,6 | -1.332,5 | -1.331,5 |

Αγροτική ανάπτυξη | 12.570,7 | 11.382,9 | 12.932,7 | 11.382,9 | 362,0 | - |

Διεθνείς συμφωνίες για θέματα αλιείας | 193,2 | 195,2 | 193,2 | 195,2 | 0 | 0 |

εκ των οποίων: -"Επιχειρησιακό κονδύλιο" | 154,4 | 156,4 | 155,1 | 157,1 | 0,7 | 0,7 |

"Αποθεματικό" | 38,8 | 38,8 | 38,1 | 38,1 | -0,7 | -0,7 |

2.2. Γεωργικές δαπάνες (δαπάνες συνδεδεμένες με την αγορά και άμεσες πληρωμές)

2.2.1. Γενική επισκόπηση

Σκοπός της ΔΕ αριθ. 2/2008 είναι να εξασφαλίσει ότι ο προϋπολογισμός της γεωργίας βασίζεται στα πιο πρόσφατα οικονομικά δεδομένα και στο πιο πρόσφατο νομοθετικό πλαίσιο. Πράγματι, από τον Σεπτέμβριο, η Επιτροπή έχει στη διάθεσή της μια πρώτη ένδειξη για το επίπεδο παραγωγής (συγκομιδής) του 2007, η οποία αποτελεί τη βάση για κάθε αξιόπιστη εκτίμηση των δημοσιονομικών αναγκών του 2008.

Όπως και στο παρελθόν, η Επιτροπή επανεξέτασε προσεκτικά όλες τις εκτιμήσεις της για τις γεωργικές δαπάνες, για κάθε κονδύλιο χωριστά. Εκτός από τους παράγοντες της αγοράς, η παρούσα ΔΕ λαμβάνει επίσης υπόψη τις νομοθετικές αποφάσεις που εκδόθηκαν στον γεωργικό τομέα μετά την κατάρτιση του ΠΣΠ, καθώς και τις σχετικές προτάσεις.

Οι συνολικές πιστώσεις για γεωργικές δαπάνες (ΕΓΤΕ)[5] ανέρχονται σε 41.166,5 εκατ. ευρώ, δηλ. είναι χαμηλότερες από τις εκτιμώμενες στο ΠΣΠ 2008 (- 1.332,5 εκατ. ευρώ). Η εξοικονόμηση αυτή προκύπτει από την προς τα κάτω αναθεώρηση των αναγκών παρέμβασης στις γεωργικές αγορές (κεφάλαιο 05 02 -659 εκατ. ευρώ) λόγω πιο αισιόδοξων προβλέψεων σχετικά με την κατάσταση που επικρατεί στις γεωργικές αγορές, από τη μεταφορά ποσού ύψους 362 εκατ. ευρώ από άμεσες ενισχύσεις για την αγροτική ανάπτυξη λόγω της προαιρετικής διαφοροποίησης που έχει ζητήσει το Ηνωμένο Βασίλειο και τέλος από την προς τα πάνω αναθεώρηση των εσόδων με ειδικό προορισμό που προκύπτουν από τη συμπληρωματική εισφορά για το γάλα (+ 64 εκατ. ευρώ) και από τα συμπληρωματικά εκ μεταφοράς έσοδα από το 2007 (+ 248 εκατ. ευρώ).

2.2.2. Συναλλαγματική ισοτιμία ευρώ-δολαρίου

Σύμφωνα με το άρθρο 21 του κανονισμού αριθ. 1290/2005 του Συμβουλίου για τη χρηματοδότηση της κοινής γεωργικής πολιτικής, η συναλλαγματική ισοτιμία ευρώ/δολαρίου που πρέπει να χρησιμοποιείται στις διορθωτικές επιστολές είναι η μέση ισοτιμία του τελευταίου τριμήνου. Στην περίπτωση της παρούσας διορθωτικής επιστολής, πρόκειται για την περίοδο μεταξύ 1ης Ιουλίου και 30ής Σεπτεμβρίου 2007. Η μέση ισοτιμία που καταγράφηκε είναι 1 ευρώ = 1,37 USD, δηλαδή υψηλότερη από εκείνη που χρησιμοποιήθηκε για το προσχέδιο προϋπολογισμού (1 ευρώ = 1,31 USD). Αυτή η αλλαγή της ισοτιμίας έχει ως αποτέλεσμα την αύξηση των αναγκών κατά περίπου 17 εκατ. ευρώ (6 εκατ. ευρώ για μέτρα στήριξης της αγοράς σιτηρών και 11 εκατ. ευρώ για επιστροφές ζάχαρης).

2.2.3. Λεπτομερείς παρατηρήσεις

05 02 Παρεμβάσεις στις γεωργικές αγορές (πιστώσεις -971 εκατομμύρια)

πιστώσεις στο ΠΣΠ: 5.003 εκατ. ευρώ

πιστώσεις μετά τη ΔΕ: 4.032 εκατ. ευρώ

Οι ευνοϊκές προοπτικές για τις περισσότερες γεωργικές αγορές εξηγούν τη μείωση των πιστώσεων (- 971 εκατ. ευρώ), ειδικότερα για τα σιτηρά (- 288 εκατ. ευρώ), τις επιστροφές των προϊόντων εκτός του παραρτήματος Ι (- 48 εκατ. ευρώ), και τα γαλακτοκομικά (- 239 εκατ. ευρώ). Θα πρέπει επίσης να σημειωθεί η μείωση των πιστώσεων για τα οπωροκηπευτικά (-597 εκατ. ευρώ), η οποία αντανακλά τις προς τα κάτω αναθεωρημένες ανάγκες πληρωμών για τα επιχειρησιακά ταμεία των οργανώσεων παραγωγών και για ενισχύσεις στην παραγωγή μεταποιημένων προϊόντων με βάση τις τομάτες (- 161 εκατ. ευρώ), καθώς και περαιτέρω μείωση ύψους 467 εκατ. ευρώ η οποία προκύπτει από τη διάθεση αυτού του ποσού εσόδων με ειδικό προορισμό στο άρθρο αυτό.

Αντίθετα, υπάρχουν αυξήσεις σε μια σειρά τομέων . Όσον αφορά τη ζάχαρη, οι δημοσιονομικές πιστώσεις αυξάνονται από 441 σε 576 εκατ. ευρώ (+ 135 εκατ. ευρώ). Συγκεκριμένα οι επιστροφές κατά την εξαγωγή απορροφούν ποσό υψηλότερο από εκείνο που εικάζεται στο ΠΣΠ 2008 λόγω της προς τα κάτω αναθεώρησης των προβλέψεων όσον αφορά τις τιμές της παγκόσμιας αγοράς και της μεταβολής της συναλλαγματικής ισοτιμίας ευρώ-δολαρίου. Ο αμπελοοινικός τομέας απορροφά 35 εκατ. ευρώ περισσότερες πιστώσεις κυρίως λόγω της ανακατανομής των αρχικά αναμενόμενων για το 2007 δαπανών στον προϋπολογισμό του 2008 κατόπιν της αναθεώρησης του χρονοδιαγράμματος πληρωμών από τα κράτη μέλη, ιδίως για μέτρα που συνδέονται με την απόσταξη και την οριστική εγκατάλειψη αμπελουργικών εκτάσεων. Εξάλλου, σημειώθηκε προς τα πάνω αναθεώρηση των πιστώσεων για επισιτιστικά προγράμματα (+6 εκατ. ευρώ), ενέργειες προώθησης(+ 7 εκατ. ευρώ), POSEI (+ 7 εκατ. ευρώ), βόειο κρέας (+ 4 εκατ. ευρώ), καθώς και για τα αυγά και τα πουλερικά (+ 9 εκατ. ευρώ).

Οι παρατηρήσεις που ακολουθούν εξηγούν τις κυριότερες διαφορές μεταξύ των πιστώσεων του ΠΠ και εκείνων της ΔΕ για ορισμένους τομείς.

05 02 01 – Σιτηρά ( πιστώσεις – 288 εκατ. ευρώ )

πιστώσεις στο ΠΣΠ: 279 εκατ. ευρώ

πιστώσεις μετά τη ΔΕ: 9 εκατομμύρια ευρώ

Η αισθητή μείωση των δημοσιονομικών πιστώσεων για τα σιτηρά οφείλεται στη συνέχιση των πρωτοφανών εξελίξεων στην αγορά που ξεκίνησαν το 2007 και έχουν ενισχυθεί από την έναρξη της περιόδου εμπορίας 2007/2008. Σημαντικότερη είναι η μείωση για παρεμβάσεις υπό τη μορφή αποθεματοποίησης σιτηρών (-213 εκατ. ευρώ). Κατά την περίοδο εμπορίας 2007/2008, η παγκόσμια κατανάλωση αναμένεται να υπερβεί την παραγωγή, πράγμα που θα οδηγήσει στην προοδευτική μείωση των παγκόσμιων αποθεμάτων και των τιμών-ρεκόρ για τα σιτηρά. Στην ΕΕ, λόγω των ιδιαίτερων κλιματικών συνθηκών και σε αντίθεση με τις προγενέστερες προσδοκίες, η παραγωγή σιτηρών της ΕΕ για την περίοδο 2007/2008 αναθεωρείται προς τα κάτω κατά 25 εκατ. τόνους. Δεν προβλέπονται αγορές παρέμβασης για τα σιτηρά, ενώ τα εναπομένοντα αποθέματα παρέμβασης σίτου και αραβοσίτου πρόκειται να πωληθούν στην εσωτερική αγορά σε υψηλές τιμές. Το γεγονός αυτό, παράλληλα με το χαμηλότερο απόθεμα στην αρχή της περιόδου κατά την έναρξη της περιόδου 2007/2008, θα οδηγήσει σε μείωση των αποθεμάτων παρέμβασης στο μηδέν. Οι πωλήσεις παρέμβασης σε τιμές πολύ υψηλότερες από την τιμή αγοράς θα οδηγήσουν ακόμη και σε κέρδος 88 εκατ. ευρώ όσον αφορά τις παρεμβάσεις για αποθεματοποίηση σιτηρών.

Η ιδιαίτερη κατάσταση της αγοράς οδηγεί επίσης σε μειωμένες πιστώσεις για επιστροφές κατά την εξαγωγή σιτηρών (- 45 εκατ. ευρώ). Δεν αναμένεται να καταβληθεί επιστροφή για βασικά σιτηρά κατά την περίοδο 2007/2008, ενώ προβλέπονται περιορισμένες μόνο επιστροφές κατά την εξαγωγή μεταποιημένων προϊόντων και αμύλου γεωμήλων κατά 10 εκατ. ευρώ και 7 εκατ. ευρώ αντίστοιχα.

Όπως προαναφέρθηκε, η ενίσχυση του ευρώ απορροφά 6 εκατ. ευρώ στον τομέα των σιτηρών.

Ο πίνακας που ακολουθεί παρουσιάζει την τρέχουσα κατάσταση για τα σιτηρά σε παρέμβαση σε σύγκριση με το ΠΣΠ:

ΠΣΠ (εκατ. τόνοι) | ΔΕ (εκατ. τόνοι) |

Αρχικά αποθέματα Αγορές Πωλήσεις Τελικά αποθέματα Μέσα αποθέματα | 4,3 3,5 2,4 5,4 5,9 | 1,3 0 1,3 0 0,2 |

Με βάση τα τελευταία στοιχεία για την εκτέλεση του προϋπολογισμού 2007, οι επιστροφές κατά την παραγωγή για το άμυλο αναμένεται να αυξηθούν κατά 30 εκατ. ευρώ σε σύγκριση με το ΠΣΠ 2008.

05 02 05 – Ζάχαρη ( πιστώσεις + 135 εκατ. ευρώ )

πιστώσεις στο ΠΣΠ: 441 εκατ. ευρώ

πιστώσεις μετά τη ΔΕ: 576 εκατ. ευρώ

Οι πιστώσεις για τον τομέα της ζάχαρης αυξάνονται από 441 εκατ. ευρώ στο ΠΣΠ σε 576 εκατ. ευρώ στη ΔΕ. Αυτή η καθαρή αύξηση οφείλεται σε ορισμένες συνθήκες σχετικές με την αγορά σε μια κατάσταση κατά την οποία επιβεβαιώνεται η έλλειψη ισορροπίας στον τομέα της ζάχαρης.

Η αύξηση των επιστροφών κατά την εξαγωγή (+ 279 εκατ. ευρώ) οφείλεται στην πτώση των τιμών της ζάχαρης στην παγκόσμια αγορά και στην υψηλότερη συναλλαγματική ισοτιμία ευρώ-δολαρίου. Επίσης, οι καθυστερήσεις στην καταβολή των επιστροφών της περιόδου 2006/2007 αυξάνουν, σε σύγκριση με το ΠΣΠ, για την περίοδο αυτή το τμήμα των επιστροφών το οποίο θα βαρύνει τον προϋπολογισμό του 2008.

Αποθεματοποίηση ζάχαρης (- 144 εκατ. ευρώ). Η υπόθεση που διέπει το ΠΣΠ δεν προέβλεπε καμία κίνηση αποθεμάτων, ενώ, κατά την 1η Οκτωβρίου 2007, προέβλεπε επίπεδο λευκής ζάχαρης μηδέν τόνων. Οι τρέχουσες στατιστικές δείχνουν ότι κατά την έναρξη της περιόδου υπάρχουν 638,1 χιλιάδες τόνοι και είναι εύλογο να υποστηριχθεί ότι το μεγαλύτερο μέρος αυτής της ζάχαρης θα πωληθεί στη διάρκεια αυτής της περιόδου. Οι πωλήσεις αυτές γεννούν κάποιο εισόδημα το οποίο εξηγεί τις προτεινόμενες αρνητικές πιστώσεις.

05 02 08 - Οπωροκηπευτικά ( πιστώσεις - 597 εκατ. ευρώ )

πιστώσεις στο ΠΣΠ: 1.325 εκατ. ευρώ

πιστώσεις μετά τη ΔΕ: 728 εκατ. ευρώ

Οι προβλέψεις αναγκών για τα οπωροκηπευτικά εμφανίζουν, σε σύγκριση με το ΠΣΠ, μείωση της τάξης των 130 εκατ. ευρώ. Ωστόσο, η μείωση αυτή ενισχύεται περαιτέρω με 467 εκατ. ευρώ που χρηματοδοτούνται με έσοδα για ειδικό προορισμό, κι έτσι στη ΔΕ αριθ. 2/2008 η συνολική μείωση ανέρχεται σε 597 εκατ. ευρώ.

Ο κύριος λόγος για τη μείωση των αναγκών είναι κάποια εξοικονόμηση που συνδέεται με τη γραμμή 05 02 08 03, Ταμείο λειτουργίας των οργανώσεων των παραγωγών, όπου βάσει των τελευταίων πληροφοριών από τα κράτη μέλη η μείωση των αναγκών ανέρχεται σε 123 εκατ. ευρώ.

Οι πιστώσεις για τη γραμμή 05 02 08 06, Ενισχύσεις στην παραγωγή μεταποιημένων προϊόντων με βάση τις τομάτες, φανερώνουν επίσης μείωση λόγω ελάττωσης των προβλεπόμενων για μεταποίηση ποσοτήτων (από 10,3 εκατ. τόνους στο ΠΣΠ σε 9 εκατ. τόνους στη ΔΕ).

Η εξοικονόμηση αυτή αντισταθμίζεται εν μέρει από ορισμένες αυξήσεις των πιστώσεων, ιδίως, λόγω καθυστερημένων καταβολών, μη προβλεπόμενων στο ΠΣΠ, για τις γραμμές 05 02 08 01 Επιστροφές κατά την εξαγωγή οπωροκηπευτικών και 05 02 08 02 Χρηματικές αντισταθμίσεις για ενέργειες απόσυρσης και δαπάνες αγοράς .

05 02 09 – Προϊόντα του αμπελοοινικού τομέα ( πιστώσεις + 35 εκατ. ευρώ )

πιστώσεις στο ΠΣΠ: 1.377 εκατ. ευρώ

πιστώσεις μετά τη ΔΕ: 1.412 εκατ. ευρώ

Σε σύγκριση με το ΠΣΠ 2008, η επικαιροποιημένη αξιολόγηση των πιστώσεων είναι υψηλότερη για την απόσταξη οίνου (+ 14 εκατ. ευρώ) και τα μέτρα που συνδέονται με τη μόνιμη εγκατάλειψη αμπελουργικών εκτάσεων (+ 30 εκατ. ευρώ). Οι πρόσθετες πιστώσεις για απόσταξη οφείλονται κυρίως στην εκούσια απόσταξη οίνων για την παραγωγή πόσιμης αλκοόλης για την οποία ορισμένα κράτη μέλη ζήτησαν την παράταση της περιόδου απορρόφησης λόγω περιορισμένης ικανότητας απόσταξης. Τούτο έχει ως αποτέλεσμα ότι μέρος των αρχικά προβλεπόμενων δαπανών για τον προϋπολογισμό του 2007 θα χρηματοδοτηθεί από τον προϋπολογισμό του 2008. Όσον αφορά την οριστική εγκατάλειψη, τα επικαιροποιημένα αριθμητικά στοιχεία των κρατών μελών υποδηλώνουν ότι το 2008 θα καταβληθεί μεγαλύτερο ποσοστό από το αρχικά προβλεφθέν στο ΠΣΠ. Εξάλλου, οι επιστροφές κατά την εξαγωγή και τα μέτρα που συνδέονται με την αποθεματοποίηση αλκοόλης αναμένεται να είναι λιγότερο δαπανηρά από τα αρχικά προσδοκώμενα (επιστροφές κατά την εξαγωγή: - 8 εκατ. ευρώ, αποθεματοποίηση αλκοόλης: - 1 εκατ. ευρώ).

05 02 11 04 – POSEI (εκτός άμεσων ενισχύσεων και άρθρου 11 02 03 "Αλιεία") ( πιστώσεις + 7 εκατ. ευρώ )

πιστώσεις στο ΠΣΠ: 213 εκατ. ευρώ

πιστώσεις μετά τη ΔΕ: 220 εκατ. ευρώ

Η αύξηση αυτού του κονδυλίου του προϋπολογισμού (+ 7 εκατ. ευρώ) οφείλεται στις αυξημένες πιστώσεις για το ειδικό καθεστώς εφοδιασμού των Καναρίων Νήσων, που αναθεωρήθηκαν βάσει των τελευταίων στοιχείων για την εκτέλεση του προϋπολογισμού του 2007. Αυτή το κονδύλιο του προϋπολογισμού πρέπει να εξεταστεί επίσης σε σχέση με το κονδύλιο 05 03 02 50, όπου ο περαιτέρω συντονισμός της διάκρισης μεταξύ δαπανών που συνδέονται με την αγορά και άμεσων ενισχύσεων οδήγησε σε ανακατανομή 4 εκατ. ευρώ από άμεσες ενισχύσεις (05 03 02 50) σε δαπάνες συνδεδεμένες με την αγορά (κονδύλιο του προϋπολογισμού 05 02 11 04).

05 02 12 - Γάλα και γαλακτοκομικά προϊόντα ( πιστώσεις - 239 εκατ. ευρώ )

πιστώσεις στο ΠΣΠ: 406 εκατ. ευρώ

πιστώσεις μετά τη ΔΕ: 167 εκατ. ευρώ

Οι επικαιροποιημένες προβλέψεις της αγοράς για τον γαλακτοκομικό τομέα επιβεβαιώνουν πάντοτε την ανάλυση του ΠΣΠ 2008 η οποία εμφανίζει ευνοϊκές τις προοπτικές της αγοράς για τα γαλακτοκομικά προϊόντα. Ειδικότερα, οι υψηλές τιμές όλων σχεδόν των γαλακτοκομικών προϊόντων, τόσο στο εσωτερικό της Κοινότητας όσο και στις παγκόσμιες αγορές, επέτρεψαν τη μείωση σε μηδενικό βαθμό του επιπέδου των επιστροφών κατά την εξαγωγή (- 249 εκατ. ευρώ). Εξάλλου, οι δαπάνες για μέτρα που συνδέονται με παρέμβαση αποθεματοποίησης του λίπους βουτύρου (+ 7 εκατ. ευρώ) και του γάλακτος που διανέμεται στα σχολεία (+ 3 εκατ. ευρώ) αναμένονται κατά τι υψηλότερες. Όσον αφορά το γάλα που διανέμεται στα σχολεία, το Συμβούλιο αποφάσισε να εναρμονίσει το ποσοστό ενίσχυσης και να διευρύνει το πεδίο εφαρμογής του για ένα ευρύτερο φάσμα προϊόντων.

05 02 13 – Βόειο κρέας ( πιστώσεις + 4 εκατ. ευρώ )

πιστώσεις στο ΠΣΠ: 57 εκατ. ευρώ

πιστώσεις μετά τη ΔΕ: 61 εκατ. ευρώ

Η κατάσταση της αγοράς στον τομέα του βοείου κρέατος της ΕΕ εξακολουθεί να χαρακτηρίζεται από σταθερή ζήτηση και ικανοποιητικές τιμές, μειώνοντας έτσι ακόμη περισσότερο τις πιστώσεις για επιστροφές κατά την εξαγωγή (- 7 εκατ. ευρώ). Εξάλλου, διαπιστώθηκαν πρόσθετες δαπάνες (+ 11 εκατ. ευρώ) σε σύγκριση με το ΠΣΠ 2008 όσον αφορά τη θέση του προϋπολογισμού για τη χρηματοδότηση έκτακτων μέτρων στήριξης (καθεστώτα Over Thirty Months Scheme και Older Cattle Disposal Scheme σχετικά με τη ΣΕΒ) με βάση τα πιο πρόσφατα δεδομένα απορρόφησης.

05 02 15 – Χοίρειο κρέας, αυγά, πουλερικά, μελισσοκομία και λοιπά ζωικά προϊόντα (πιστώσεις + 9 εκατ. ευρώ)

πιστώσεις στο ΠΣΠ: 140 εκατ. ευρώ

πιστώσεις μετά τη ΔΕ: 149 εκατ. ευρώ

Η ΔΕ προτείνει πρόσθετες δαπάνες για επιστροφές κατά την εξαγωγή όσον αφορά τα αυγά (+ 1 εκατ. ευρώ) και τα πουλερικά (+ 8 εκατ. ευρώ) σε σύγκριση με το ΠΣΠ του 2008, πράγμα που αντανακλά την πιο ενημερωμένη εικόνα όσον αφορά το επίπεδο των επιστροφών.

05 03 Άμεσες ενισχύσεις (πιστώσεις -381 εκατ. ευρώ)

πιστώσεις στο ΠΣΠ: 37.213 εκατ. ευρώ

πιστώσεις μετά τη ΔΕ: 36.832 εκατ. ευρώ

Οι πιστώσεις για το κεφάλαιο αυτό αναθεωρούνται προς τα κάτω κατά 381 εκατ. ευρώ. Ωστόσο, οι προβλεπόμενες ανάγκες παραμένουν περίπου στα επίπεδα του ΠΣΠ. Η προς τα κάτω αναθεώρηση οφείλεται κυρίως σε προαιρετική διαφοροποίηση (362 εκατ. ευρώ) η οποία μεταφέρθηκε στην αγροτική ανάπτυξη η οποία με τη σειρά της αυξάνει τις πιστώσεις αναλήψεων υποχρεώσεων για τη θέση 05 04 05 01 με το ίδιο ποσό.

05 03 01 – Αποσυνδεδεμένες άμεσες ενισχύσεις ( πιστώσεις – 376 εκατ. ευρώ )

πιστώσεις στο ΠΣΠ: 30.870 εκατ. ευρώ

πιστώσεις μετά τη ΔΕ: 30.494 εκατ. ευρώ

Όσον αφορά το καθεστώς ενιαίας ενίσχυσης (ΚΕΕ), διατηρείται η υπόθεση που έγινε στο ΠΣΠ 2008, ότι δηλ. τα κράτη μέλη θα εκτελέσουν τον προϋπολογισμό έως το 99 % του ανωτάτου ορίου. Ως εκ τούτου, πραγματοποιήθηκε μόνο μία μεταφορά στη γραμμή προϋπολογισμού 05 03 02 51 (βλ. παρατηρήσεις POSEI) και (μετά τη διαφοροποίηση) αφαιρέθηκε ποσό ύψους 358,6 εκατ. ευρώ λόγω της προαιρετικής διαφοροποίησης που εφαρμόζει το Ηνωμένο Βασίλειο. Όσον αφορά το καθεστώς ενιαίας στρεμματικής ενίσχυσης (SAPS), τα ετήσια δημοσιονομικά κονδύλια μειώθηκαν[6] (- 7 εκατ. ευρώ) σε συνάρτηση με τα ποσά που προορίζονται για την καταβολή ενίσχυσης για τη ζάχαρη (όπως προβλέπεται στο άρθρο 143βα του κανονισμού (ΕΚ) αριθ. 1782/2003) για τη Ρουμανία και την Τσεχική Δημοκρατία. Τα ποσά αυτά μεταφέρθηκαν στο κονδύλιο 05 03 01 03 του προϋπολογισμού.

Συνεπώς, οι αναθεωρημένες ανάγκες ανέρχονται σε 31.964 εκατ. ευρώ· όταν συμπεριληφθεί η προσδοκώμενη συνεισφορά εσόδων για ειδικό προορισμό στο κονδύλιο αυτό (1.470 εκατ. ευρώ), οι πιστώσεις για το εν λόγω άρθρο ανέρχονται σε 30.494 εκατ. ευρώ.

05 03 02 – Λοιπές άμεσες ενισχύσεις ( πιστώσεις –5 εκατ. ευρώ )

πιστώσεις στο ΠΣΠ: 5.780 εκατ. ευρώ

πιστώσεις μετά τη ΔΕ: 5.775 εκατ. ευρώ

Βάσει των ζητούμενων πιστώσεων διαπιστώνονται ορισμένες μειώσεις (- 5 εκατ. ευρώ) οι οποίες προκύπτουν από οριακές αυξήσεις και εξοικονόμηση πόρων.

Ειδικότερα, προβλέπεται εξοικονόμηση για το κονδύλιο 05 03 02 40 Στρεμματική ενίσχυση για το βαμβάκι (- 6 εκατ. ευρώ) και για το κονδύλιο 05 03 02 25 Πριμοδότηση πρωτεϊνούχων καλλιεργειών (- 5 εκατ. ευρώ).

POSEI – Κοινοτικά προγράμματα στήριξης – κονδύλιο προϋπολογισμού 05 03 02 50 – βλ. παρατηρήσεις σχετικά με τη θέση 05 02 11 04

Οι πιστώσεις για το κονδύλιο 05 03 02 51 – POSEI-Λοιπές άμεσες ενισχύσεις και προηγούμενα καθεστώτα αυξάνονται κατά 19 εκατ. ευρώ κατόπιν της απόφασης της Πορτογαλίας να αποκλείσει από το καθεστώς ενιαίας ενίσχυσης τις ενισχύσεις για γαλακτοκομικά προϊόντα στις Αζόρες. Κατά συνέπεια, δεν πρόκειται για πραγματική αύξηση αλλά για μεταφορά από το καθεστώς ενιαίας ενίσχυσης σε "Λοιπές άμεσες ενισχύσεις στο πλαίσιο του Posei' (05 03 02 51).

05 04 05 – Αγροτική ανάπτυξη ( πιστώσεις + 362 εκατ. ευρώ )

πιστώσεις στο ΠΣΠ: 12.565 εκατ. ευρώ

πιστώσεις μετά τη ΔΕ: 12.927 εκατ. ευρώ

Η αύξηση των πιστώσεων αναλήψεων υποχρεώσεων (+ 362 εκατ. ευρώ) είναι απόρροια της προαιρετικής διαφοροποίησης του Ηνωμένου Βασιλείου όπως ζητήθηκε από το ΗΒ σύμφωνα με τον κανονισμό (ΕΚ) αριθ. 378/2007 του Συμβουλίου.

2.3. Διεθνείς συμφωνίες στον τομέα της αλιείας

Η Επιτροπή προτείνει την τροποποίηση του ΠΣΠ 2008 ως εξής:

Άρθρο 11 03 01 του προϋπολογισμού - Διεθνείς συμφωνίες για θέματα αλιείας: 155,1 εκατ. ευρώ για πιστώσεις αναλήψεων υποχρεώσεων και 157,1 εκατ. ευρώ για πιστώσεις πληρωμών για συμφωνίες που είναι σε ισχύ την 1η Ιανουαρίου 2008 (+ 0,7 εκατ. ευρώ σε σύγκριση με 154,4 εκατ. ευρώ αντίστοιχα για αναλήψεις υποχρεώσεων και 156,4 εκατ. ευρώ για πληρωμές στο ΠΣΠ 2008).

Θέση 40 02 41 02 του προϋπολογισμού – Διαχωριζόμενες πιστώσεις (υποχρεωτικές δαπάνες) στο κεφάλαιο 40 02 - Αποθεματικό για δημοσιονομικές παρεμβάσεις: 38,1 εκατ. ευρώ σε πιστώσεις αναλήψεων υποχρεώσεων και πληρωμών για Διεθνείς συμφωνίες στον τομέα της αλιείας (- 0,7 εκατ. ευρώ σε σύγκριση με 38,8 εκατ. ευρώ στο ΠΣΠ 2008).

Ο καθαρός συνολικός δημοσιονομικός αντίκτυπος της συναλλαγής αυτής ισούται με μηδέν. Η τροποποίηση αφορά αποζημιώσεις για πρόσθετα αλιεύματα που αναθεωρήθηκαν προς τα πάνω για τη συμφωνία με τη Γροιλανδία (+ 1,5 εκατ. ευρώ) και προς τα κάτω για τη συμφωνία με τη Γουϊνέα-Μπισσάου (- 0,8 εκατ. ευρώ).

2.4. Τροποποιήσεις της ονοματολογίας και των παρατηρήσεων του προϋπολογισμού

Δαπάνες |

Κονδύλιο | Ενέργεια | Πιστώσεις ΔΕ 2/2008 |

Αναλήψεις υποχρεώσεων | Πληρωμές |

05 02 16 Ταμείο Αναδιάρθρωσης στον τομέα της Ζάχαρης | Υποδιαιρείται στα εξής: |

05 02 16 01 Ταμείο Αναδιάρθρωσης στον τομέα της Ζάχαρης | π.υ. | π.υ. |

05 02 16 02 Εκκαθάριση όσον αφορά το Ταμείο αναδιάρθρωσης στον τομέα της ζάχαρης | π.υ. | π.υ. |

Έσοδα |

6 8 0 3 Εκκαθάριση όσον αφορά το προσωρινό ταμείο αναδιάρθρωσης – Έσοδα με ειδικό προορισμό | Νέο κονδύλιο | π.υ. |

Πέραν των ανωτέρω τροποποιήσεων της ονοματολογίας, οι ακόλουθες παρατηρήσεις του προϋπολογισμού είναι νέες ή/και έχουν επικαιροποιηθεί:

Κεφάλαιο 05 02 – Παρεμβάσεις στις γεωργικές αγορές (αριθμητικά στοιχεία για έσοδα με ειδικό προορισμό)

Κεφάλαιο 05 03 – Άμεσες ενισχύσεις (αριθμητικά στοιχεία για έσοδα με ειδικό προορισμό)

Θέση 05 02 16 01 - Ταμείο Αναδιάρθρωσης στον τομέα της Ζάχαρης (νέα θέση)

Θέση 05 02 16 02 - Εκκαθάριση όσον αφορά το Ταμείο αναδιάρθρωσης στον τομέα της ζάχαρης (νέα θέση)

Θέση 05 03 02 51 – POSEI – Λοιπές άμεσες ενισχύσεις και προηγούμενα καθεστώτα

Θέση 05 04 05 01 — Προγράμματα αγροτικής ανάπτυξης

Άρθρο 11 03 01 – Διεθνείς συμφωνίες στον τομέα της αλιείας (μόνο πίνακας)

Θέση 6 7 0 1 – Εκκαθάριση λογαριασμών ΕΓΤΕ– Έσοδα με ειδικό προορισμό(αριθμητικά στοιχεία για έσοδα με ειδικό προορισμό)

Θέση 6 7 0 2 – Εκκαθάριση λογαριασμών ΕΓΤΕ– Έσοδα με ειδικό προορισμό (αριθμητικά στοιχεία για έσοδα με ειδικό προορισμό)

Θέση 6 7 0 3 – Εκκαθάριση λογαριασμών ΕΓΤΕ– Έσοδα με ειδικό προορισμό (αριθμητικά στοιχεία για έσοδα με ειδικό προορισμό)

Θέση 6 8 0 1 – Εκκαθάριση λογαριασμών ΕΓΤΕ– Έσοδα με ειδικό προορισμό (αριθμητικά στοιχεία για έσοδα με ειδικό προορισμό)

Θέση 6 8 0 2 – Προσωρινά ποσά αναδιάρθρωσης – Έσοδα για ειδικό προορισμό (αριθμητικά στοιχεία για έσοδα με ειδικό προορισμό)

Θέση 6 8 0 3 Εκκαθάριση όσον αφορά το προσωρινό ταμείο αναδιάρθρωσης – Έσοδα με ειδικό προορισμό (νέα θέση)

ΣΥΝΟΠΤΙΚΟΣ ΠΙΝΑΚΑΣ ΑΝΑ ΤΟΜΕΑ ΔΗΜΟΣΙΟΝΟΜΙΚΟΥ ΠΛΑΙΣΙΟΥ

Δημοσιονομικό πλαίσιο Τομέας/υποτομέας | Δημοσιονομικό πλαίσιο 2008 | ΠΣΠ 2008+ΔΕ 1/2008 | ΔΕ 2/2008 | ΠΣΠ 2008 + ΔΕ 1+2/2008 |

|ΠΑΥ |ΠΠ |ΠΑΥ |ΠΠ |ΠΑΥ |ΠΠ |ΠΑΥ |ΠΠ | | 1. ΒΙΩΣΙΜΗ ΑΝΑΠΤΥΞΗ [7]

| | | | | | | | | | 1α. Ανταγωνιστικότητα για την ανάπτυξη και την απασχόληση |9 847 000 000 | |10 270 429 000 |9 538 679 600 | | |10 270 429 000 |9 538 679 600 | |1β. Συνοχή για την ανάπτυξη και την απασχόληση |46 889 000 000 | |46 877 941 445 |40 622 714 507 | | |46 877 941 445 |40 622 714 507 | | Σύνολο | 56 736 000 000 | |57 148 370 445 | 50 161 394 107 | | |57 148 370 445 | 50 161 394 107 | | Περιθώριο | | |87 629 555 | | | |87 629 555 | | | 2. ΔΙΑΤΗΡΗΣΗ ΚΑΙ ΔΙΑΧΕΙΡΙΣΗ ΤΩΝ ΦΥΣΙΚΩΝ ΠΟΡΩΝ | | | | | | | | | | Εκ των οποίων, δαπάνες συνδεδεμένες με την αγορά και άμεσες πληρωμές |46 217 000 000 | |42 498 990 000 |42 447 050 500 |-1 332 500 000 |-1 331 450 000 |41 166 490 000 |41 115 600 500 | | Σύνολο |58 800 000 000 | |56 275 831 496 |54 770 478 053 |-970 350 000 |-1 331 300 000 |55 305 481 496 |53 439 178 053 | | Περιθώριο | | |2 524 168 504 | | | |3 494 518 504 | | | 3. ΙΘΑΓΕΝΕΙΑ, ΕΛΕΥΘΕΡΙΑ, ΑΣΦΑΛΕΙΑ ΚΑΙ ΔΙΚΑΙΟΣΥΝΗ | | | | | | | | | | 3α. Ελευθερία, ασφάλεια και δικαιοσύνη |747 000 000 | |691 034 000 |496 446 000 | | |691 034 000 |496 446 000 | |3β. Ιθαγένεια |615 000 000 | |598 493 000 |694 383 006 | | |598 493 000 |694 383 006 | | Σύνολο |1 362 000 000 | |1 289 527 000 |1 190 829 006 | | |1 289 527 000 |1 190 829 006 | | Περιθώριο | | |72 473 000 | | | |72 473 000 | | | 4. Η ΕΕ ΩΣ ΠΑΓΚΟΣΜΙΟΣ ΕΤΑΙΡΟΣ[8]

|7 002 000 000 | | 7 173 414 000 | 8 061 743 400 | | |7 173 414 000 | 8 061 743 400 | | Περιθώριο | | | 67 804 000 | | | | 67 804 000 | | | 5. ΔΙΟΙΚΗΣΗ[9]

|7 380 000 000 | |7 286 417 754 | 7 286 977 754 | | |7 286 417 754 | 7 286 977 754 | | Περιθώριο | | | 170 582 246 | | | | 170 582 246 | | | 6. ΑΝΤΙΣΤΑΘΜΙΣΕΙΣ |207 000 000 | |206 636 292 |206 636 292 | | |206 636 292 |206 636 292 | | Περιθώριο | | |363 708 | | | |363 708 | | | ΣΥΝΟΛΟ |131 487 000 000 |129 481 000 000 |129 380 196 987 |121 678 058 612 | -970 350 000 |-1 331 300 000 | 128 409 846 987 |120 346 758 612 | | Περιθώριο | | |2 923 021 013 |8 119 159 388 | | |3 893 371 013 |9 450 459 388 | |

[1] ΕΕ L 248 της 16.9.2002, σ. 1.

[2] ΕΕ L 390 της 30.12.2006, σ. 1.

[3] ΕΕ C 139 της 14.6.2006, σ. 1.

[4] Δαπάνες του Ευρωπαϊκού Γεωργικού Ταμείου Εγγυήσεων (ΕΓΤΕ) στις οποίες περιλαμβάνονται 30 εκατ. ευρώ βάσει του τίτλου 11 Αλιεία και Ναυτιλιακές Υποθέσεις και 274 εκατ. ευρώ βάσει του τίτλου 17 Υγεία και προστασία των καταναλωτών.

[5] Δαπάνες στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ).

[6] Παραρτήματα IV και V του κανονισμού (ΕΚ) 552/2007 της Επιτροπής, της 22ας Μαΐου 2007.

[7] Το περιθώριο για τον τομέα 1 (υποτομέας 1α) δεν λαμβάνει υπόψη τις πιστώσεις που αφορούν το Ευρωπαϊκό Ταμείο Προσαρμογής στην Παγκοσμιοποίηση (500 εκατ. ευρώ).

[8] Το περιθώριο του 2008 για τον τομέα 4 δεν λαμβάνει υπόψη τις πιστώσεις που αφορούν το αποθεματικό επείγουσας βοήθειας (239,2 εκατ. ευρώ ).

[9] Για τον υπολογισμό του περιθωρίου κάτω από το ανώτατο όριο του τομέα 5, λαμβάνεται υπόψη η υποσημείωση (1) του δημοσιονομικού πλαισίου 2007-2013 για ποσό ύψους 77 εκατ. ευρώ για τις εισφορές του προσωπικού στο συνταξιοδοτικό καθεστώς.